Organization: University of Illinois at Chicago
Date: Thu, 21 Jan 1993 17:07:00 CST
From: <U15231@uicvm.uic.edu>
Newsgroups: soc.culture.bosna-herzgvna
Subject: Nacrt Statuta Bosnjacke Demokratske Stranke



----------------------------------------------------------------------
                         B O S N J A K
nezavisni list autohtonih sinova i kceri Bosne i Hercegovine i Sandzaka
=======================================================================
novembar-decembar 1992                                       broj 10-11
=======================================================================
Osnivac i izdavac :  Besim Velic
Glavni urednik :     Jakup Copic, Ph.D.
Adresa :             BOSNJAK, 4477 Wilshire Blvd, Los  Angeles, CA 90010
Tisak :              Bosna Publishing, Los Angeles, California
telefon  :           (213) 938-1427
telefax  :           (213) 938-6100


     Nadahnuti vjekovnim teznjama bosnjackog naroda  da se ponovno vrati
svojoj drevnoj bosnjackoj tradiciji, svojoj bosnjackoj kulturi, jeziku i
svom slobodnom i samostalnom drzavnom sustavu, zamislili smo utemeljiti
Bosnjacku Demokratsku Stranku, cija najsvetija duznost ce biti zbliziti
bosnjacki narod i vratiti mu samopouzdanje, dati mu slobodu i dostojanstvo i
povesti ga u svijetliju buducnost evropske zajednice naroda, te sa posebnom
cascu i zadovoljstvom donosimo tekst Nacrta Statuta s molbom da nam cijenjeni
citatelji svoje primjedbe, bez obzira da li su za ili protiv Stranke, odnosno
da li ce prisustvovati skupstini koja ce se odrzati u San Jose-u, California,
u subotu i nedelju, 16. i 17. januara 1993. godine, dostave na adresu Bosnjaka,
postom ili preko telefaksa, kako bi ih zastpnici mogli razmotriti na Osnivackoj
skupstini i, ako su osnovane, inkorporirati u Statut koji ce se, nadamo se,
jednoglasno usvojiti.
                                        Osnivacki odbor
                                Bosnjacke Demokratske Stranke


                      NACRT STATUTA
               BOSNJACKE DEMOKRATSKE STRANKE

                         Clan 1.
    Na Osnivackoj Skupstini odrzanoj januara 1993 u San
Jose-u, California, Bosnjacka Demokratska Stranka je sluzbeno
proglasena kao stranka bosnjackog naroda i usvojeni: Statut
Bosnjacke Demokratske Stranke, Pravilnik o radu Godisnje
skupstine, i Pravilnik o radu Izvrsnog odbora, te prihvacen
Program Bosnjacke Demokratske Stranke.

                         Clan 2.
    Osnivacka Skupstina je usvojila da se ime Stranke ima
zvati i pisati svojim punim imenom: Bosnjacka Demokratska
Stranka, ili u skracenici: "BDS".

                         Clan 3.
    Sjediste Bosnjacke Demokratske Stranke privremeno ce
biti u Los Angelesu, California, a poslije pobjede nad
agresorom i njegovim izgonom sa svete zemlje bosnjackog
naroda, premjestise se u Sarajevo, glavni grad nedjeljive Bosne
i Hercegovine.

                         Clan 4.
    Simbol (grb) Bosnjacke Demokratske Stranke biti ce
objavljen naknadno.

                         Clan 5.
    Pismo koje ce BDS-a sluzbeno rabiti biti ce latinica, a
jezik ce se zvati bosnjacki, t.j. jezik kojim govore i pisu ljudi u
Bosni i Hercegovini.

                         Clan 6.
    BDS je politicka stranka svih Bosnjaka bez razlike na vjeru
i kao takva ce se zalagati za odvajanje vjere od drzave.
Dosljedno ovom politickom nacelu, BDS nece imati svoje
sluzbene vjere, a svojim clanovima nece prijeciti vjersku
angaziranost. U prostorijama i na imanjima Stranke ne mogu se
javno izlagati vjerski simboli, osim ako prostorije i imanje
stranke ne budu rabljeni u vanstranackim proslavama,
priredbama, akademijama i sl.

                         Clan 7.

    BDS, kao politicka stranka koja polazi s nacela da je
Bosna i Hercegovina jedna i nedjeljiva drzava bosnjackog
naroda i svih drugih naroda koji budu u njoj zivjeli, zalagace se
da svaki gradjanin Bosne i Hercegovine, bez obzira na njegovo
nacionalno opredijeljenje, kao suverena osoba ima pravo
samostalno odlucivati o svim politickim zbivanjima u BiH kao
drzavi.
    U gornjem smislu, BDS ce okupljati sve Bosnjake Bosne
i Hercegovine i susjednih pokrajina na sirokoj nacionalnoj
bosnjackoj tradiciji i u demokratskom duhu implimentirati
njhove zelje koje vode jacanju pravnog poretka i bezbijednosti
zemlje.
    BDS u nacelnim shvacanjima kao i u svojoj prakticnoj
djelatnosti, osudjuje i odbacuje svaki oblik i pokusaj
nacionalne podvojenosti, vjerske netrpeljivosti, povlastenog
polozaja bilo u vjerskom, seksualnom, nacionalnom,
drustvenom, ili bilo u kojem drugom smislu.

                        Clan 8.
    Clanom Bosnjacke Demokratske Stranke moze biti svaki
gradjanin BiH ili gradjanin bilo koje drzave u svijetu, koji vuce
svoje porijeklo iz BiH, ako je:
           - punoljetan(a);
           - bosnjacke nacionalnosti;
           - moralno podoban(a);
           - prihvaca i postuje Statut, Pravilnike i Program BDS.

                        Clan 9.
    Clanom Bosnjacke Demokratske Stranke se postaje na
nacelu slobodne volje punoljetnih osoba bosnjacke
nacionalnosti s uredno ispunjenom i svojevoljno potpisanom
pristupnicom uz potpisane preporuke dvojice clanova, od kojih
jedan mora biti birani celnik bilo kojeg organa BDS. Molba se
podnosi najblizem uredu Stranke, a kandidat se obavjestava
putem poste.
    BDS rezervira pravo odbijenice svakom onome koji ne
ispunjava uvjete po Clanu 8. Isto tako, Stranka ima pravo
uskratiti clanstvo i moralno nepodobnim osobama.
    Clan BDS-a ne moze u isto vrijeme biti i clanom bilo koje
druge politicke stranke. (Iz ovog ogranicenja se izuzimaju
clanovi BDS u inozemstvu i to samo u slucaju ako su clanovi
neke politicke stranke  te doticne drzave).
    Clanovima BDS je dozvoljeno pripadati kulturnim, vjerskim,
naucnim drustavima, ako se ta drustva ne smatraju politickim
strankama u bilo kojem smislu.

                          Clan 10.
    Clanom Bosnjacke Demokratske Stranke se prestaje:
    - svojevoljno potpisanom istupnicom iz Stranke;
    - izgonom is Stranke zbog djelovanja protiv interesa Stranke;
    - smrcu.
    Odluku o izgonu donosi Mjesni ogranak kojemu clan
pripada s vecinom glasova prisutnih clanova na sjednici kojoj
mora prisustvovati najmanje 51% clanova.
    Protiv odluke o izgonu moze se podnijeti zalba Odboru
Mjesnog ogranka u roku od 21 dan od primanja odluke.
    O zalbi odlucuje casni sud BDS.

                        Clan 11.
    Stranacki sustav Bosnjacke Demokratske Stranke pociva
na slijedecim stranackim tijelima:
    1. Skupstina;
    2. Glavni odbor;
    3. Izvrsni odbor;
    4. Nadzorni odbor
    5. Casni sud

                        Clan 12.
    Skupstina BDS-e je vrhovna i zakonodavna institucija koja
se sastaje svake tri godine. Skupstinu cine svi clanovi Stranke.
    Zastupnici za Skupstinu biraju se po Mjesnim ograncima
na principu: za svakih pedeset (50) Clanova jedan zastupnik.
    Dan i mjesto odrzavanja Redovne Skupstine moraju se
najaviti najmanje tri mjeseca unaprijed.
    Prema ukazanoj potrebi, na prijedlog Glavnog odbora,
moze se odrzati izvanredna Skupstina, prije isteka trogodisnjeg roka.
    Izvanrednu Skupstinu moze sazvati i predsjednik Izvrsnog
odbora uz suglasnost 50 posto clanova Izvrsnog odbora bez
obzira na stav Glavnog odbora.
    Skupstina donosi pravovaljane odluke vecinom prisutnih glasova.
    U nedostatku kvoruma (prisustvuje manje od 50%
zastupnika), pocetak rada se odgadja za jedan sat, nakon
cega Skupstina pocinje sa radom i donosi pravovaljane
odluke bez obzira na broj prisutnih zastupnika.
    Skupstina donosi Pravilnik o radu Skupstine, Statut
(izmjene i dopune Statuta, amandmane), Program stranke,
usvaja izvjestaje o radu Stranke, te bira i razrjesava sve stalne
organe Stranke.

                        Clan 13.
    Glavni odbor sacinjava 17 clanova izabranih na tri godine,
s pravom na ponovni izbor koji ne moze biti duzi od tri godine.
    Glavni odbor izvrsava odluke Skupstine, donosi odluke o
raspolaganju sredstava BDS, bira clanove Izvrsnog odbora,
priprema sve prijedloge koji se podnose Skupstini na
razmatranje i usvajanje, donosi sve odluke u razdoblju izmedju
dvije Skupstine, nadzire sprovodjenje odluka Skupstine,
imenuje komisije i odbore koji rade na posebnim zadacima i
obavlja druge zadatke koje mu nalozi Skupstina.
    Glavni odbor odgovara Skupstini.

                        Clan 14.
    Izvrsni odbor sastavljen od: Predsjednika, Prvog i Drugog
potpredsjednika, Prvog i Drugog tajnika (sekretara), Prvog i
Drugog blagajnika i cetvorice clanova, at large, izvrsava
odluke Glavnog odbora.
    Izvrsni odbor organizira i vodi rad BDS i podnosi svoje
izvjestaje Glavnom odboru u skladu sa Pravilnikom o radu
Izvrsnog odbora.
    Izvrsni odbor podnosi prijedloge Glavnom odboru za
donosenje odluka iz njegove nadleznosti.

    Izvrsni odbor donosi pravovaljane odluke vecinom glasova
prisutnih pod uvjetom da sastanku prisustvuje najmanje 6
clanova Odbora.

    Za svoj rad Izvrsni odbor je odgovoran Glavnom odboru.

    Predsjednik Izvrsnog odbora je istovremeno i predsjednik
Bosnjacke Demokratske Stranke.

                       Clan 15.
    Nadzorni odbor bira Skupstina, a sacinjavaju ga:
predsjednik i dva clana.
    U nadleznosti je Odbora da vodi racuna o dosljednoj
primjeni odredaba Statuta i drugih odluka Skupstine i njenih
organa, te da nadzire rad financiskog poslovanja institucija koje
rade u sastavu Bosnjacke Demokratske Stranke.
    Nadzorni odbor poduzima akcije po svojoj incijativi ili na
prijedlog Skupstine, Glavnog odbora, Izvrsnog odbora, ili ma
kojega odbora, ili ad hoc komisije formirane u suglasnosti sa
normama na snazi u organima Bosnjacke Demokratske Stranke.

                       Clan 16.
    Casni Sud BDS sastoji se od: predsjednika, tajnika
(sekretara), zapisnicara i dvojice clanova. Najmanje dva clana
casnog suda moraju biti profesionalni pravnici.
    Casni sud rjesava zalbe o iskljucivanju iz clanstva BDS i
ureduje u drugim stranackim sporovima. On moze, ali ne mora,
predstavljati BDS u slucaju vanjskih sudskih sporova.

                       Clan 17.
    Organe iz clanova 13, 14, 15 i 16 ovog Statuta bira
Skupstina tajnim glasanjem na osnovu kandidatskih listi koje
moraju imati vise od jednoga kandidata.

                       Clan 18.
    Bosnjacka Demokratska Stranka u Sjedinjenim Drzavama
Amerike osniva se i organizira:
        - po gradovima (mjesni ili gradski ogranci);
        - po drzavama (glavni ili drzavni ogranak); i
        - po regijama (udruzeni ili regionalni ogranci).
    Mjesni ogranak se mora sastojati od najmanje pet
clanova. Oni izmedju sebe biraju predsjednika, tajnika i
blagajnika Mjesnog ogranka.
    Glavni ogranak obuhvaca sve Mjesne ogranke na
podrucju jedne drzave, a ako je broj sveukupnog clanstva
Glavnog ogranka ispod pedeset (50) clanova, onda se Glavni
odbor udrucuje u Regionalne odbore koji biraju zastupnike za
Skupstinu.

                       Clan 19.
    Sve odluke i svi izbori u Bosnjackoj Demokratskoj Stranci
se provode pismenim tajnim glasanjem. U svim glasanjima
vecina od 51% pobjedjuje, ukoliko se Statutom, Pravilnikom, ili
nekim drugim aktom ili odlukom Skupstine ne predvidi
kvalificirana dvotrecinska vecina.

                       Clan 20.
    Duznost svakog clana BDS-a je:
         - da postuje Ustav i zakone Bosne i Hercegovine;
         - da se pridrzava Statuta;
         - da radi na izvrsenju Programa stranke i drugih odredaba BDS;
         - da aktivno sudjeluje u radu i promicanju interesa BiH,
kao drzave, i interesa Bosnjacke Demokratske Stranke kao
sredstva u borbi za bolji i pravedniji zivot svakog Bosnjaka i
svakog gradjanina BiH.
                        Clan 21.
    BDS ce financirati svoje aktivnosti od prikupljenih
clanarina i dobrovoljnih priloga.
    Visinu clanarine za svaku godinu odredjuje Izvrsni odbor.
    Izvrsni odbor je duzan na prvoj sjednici izabrati prvog i
drugog blagajnika i otvoriti odgovarajuce racune (checking
accounts) i druge potrebne knjige za pracenje financijske
aktivnosti (accounts payable and accounts receivable). Duzan
je uspostaviti efikasnu kontrolu i najmanje jedanput godisnje
izvrsiti reviziju knjiga u skladu sa propisima zemlje u kojoj
djeluje.
    Nadzorni odbor ima pravo uvida u sve financijske knjige Stranke.
    Na svim Skupstinama Stranke podnosi se izvjestaj o
financijskom poslovanju.

                        Clan 22.
    Svi isplatni cekovi kojima se podmiruju obaveze BDS
moraju imati dva potpisa; blagajnika i jos jednoga celnika
Stranke, u skladu sa bankarskim propisima na snazi u drzavi u
kojoj organizacija djeluje.

                        Clan 23.
    Stranka moze prestati sa radom ako to njeni clanovi
dvotrecinskom vecinom odluce na Skupstini, a ako se
Skupstina ne moze odrzati, onda clanovi Glavnog odbora
trocetvrtinskom vecinom clanova.

                        Clan 24.
    Potporni ili pocasni clanovi BDS-a mogu postati one oso-
be, koje budu zbog svojih djelatnih simpatija prema BDS-u, ili
svojih zasluga za bosnjacki narod, predlozene od duznos-
nika, Mjesnih odbora i inih tijela BDS-a.
    Pocasni ili potporni clanovi su oslobodjeni placanja
clanarine i nisu podvrgnuti bilo kojim statutarnim pravilima, ne
mogu birati, niti biti birani u tijela i odbore Stranke. Oni nemaju
ni pravo djelatnog suodlucivanja u radu Stranke.

                        Clan 25.
    Pravo svakog clana BDS-a je:
    - da sudjeluje u svim aktivnostima BDS-a;
    - da bira i bude biran u izvrsne organe, komisije, odbore
i druga tijela BDS-a;
    - da u procesu sprovodjenja Programa Stranke aktivno
sudjeluje ne samo u osuvremenjivanju Programa i politike BDS-
a, nego, isto tako, aktivno i samopozrtvovano sudjeluje u
boljitku i oplemenjivanju bosnjackog naroda i drzave Bosne i
Hercegovine.

                        Clan 27.
    Bosnjacka Demokratska Stranke ce uzeti u zastitu svakog
svog clana, kao i druge gradjane BiH, kada njihova zakonom
zagarantirana prava budu ugrozena, ili ako protuzakonito budu
izlozeni bilo kakvom obliku progona i represije.

                        Clan 28.
    Bosnjacka Demokratska Stranka svoje stranacke djelat-
nosti financirat ce iz clanarskih ubiranja, dobrovoljnih priloga
clanova i podupiratelja i zakonom odobrenih poslovnih djelatnosti.

                        Clan 29.
    BDS ce u ostavrivanju svojih programatskih ciljeva biti
sirom otvorena stranka u suradnji sa svima onima koji budu to
suradnju trazili, ili je ne budu odbijali, bilo u granicama Bosne
i Hercegovine ili vani u svijetu.

                        Clan 30.
    Bosnjacka Demokratska Stranka pocima svoju politicku,
drustvenu i kulturnu djelatnost s Osnivackom Skupstinom, koja
ce se odrzati u San Jose, California, u drugoj polovini januara
mjeseca 1993. godine.

Za Osnivacki odbor
BOSNJACKE DEMOKRATSKE STRANKE
Jozo Vrbic i Besim Velic



Newsgroups: soc.culture.bosna-herzgvna